
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1548 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Επανέλεγχος υποθέσεων που ελέγχθηκαν από τις 
υπηρεσίες της ΥΠ.Ε.Ε., καθορισμός κριτηρίων επι¬ 
λογής υποθέσεων προς επανέλεγχο, τρόπος, χρό¬ 
νος και διαδικασία αυτού. 1 

Υπαγωγή της εταιρείας «ΟΑ33Αυΐ_Τ ΑΕΡΟ 3ΕΠΪ/ΙΟΕ» 
που εδρεύει στη Γαλλία, στις διατάξεις του ν. 

3427/2005 (κεφάλαιο ΣΤ'). 2 

Εγκατάσταση γραφείου στην Ελλάδα της εταιρεί¬ 
ας «βυΜΙΤΟΜΟ ΗΕΑΝ/Υ ΙΝ0υ3ΤΡΙΕ3 ΜΑΡΙΝΕ & 
ΕΝΘΙΝΕΕΡΙΝΘ ΟΟ. ΠΌ», που εδρεύει στην Ιαπω¬ 
νία, σύμφωνα με τις διατάξεις του ν. 3427/2005 


(κεφάλαιο ΣΤ'). 3 

Απόσυρση υπηρεσιακής μοτοσικλέτας Προξενικού 

Γραφείου Λάγκος. 4 

Έγκριση Προγράμματος Μεταπτυχιακών Σπουδών 
του Τμήματος Φιλοσοφίας της Σχολής Ανθρω¬ 
πιστικών και Κοινωνικών Επιστημών του Πανεπι¬ 
στημίου Πατρών. 5 

Κατανομή οργανικών θέσεων προσωπικού στη Γ ενική 
Γραμματεία Ολυμπιακής Αξιοποίησης του Υπουρ¬ 
γείου Πολιτισμού. 6 


ΑΠΟΦΑΣΕΙ Σ 

Αριθμ. 12066/Κ.Υ. (1) 


Επανέλεγχος υποθέσεων που ελέγχθηκαν από τις υπη¬ 
ρεσίες της ΥΠ.Ε.Ε., καθορισμός κριτηρίων επιλογής 
υποθέσεων προς επανέλεγχο, τρόπος, χρόνος και 
διαδικασία αυτού. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

α) Τις διατάξεις του άρθρου 30 του ν. 3296/2004 «Φο¬ 
ρολογία εισοδήματος φυσικών και νομικών προσώπων, 
φορολογικοί έλεγχοι και άλλες διατάξεις» (ΦΕΚ 253 Α') 
και ειδικότερα τις διατάξεις της παραγράφου 4 του ίδι¬ 
ου άρθρου, σχετικά με την διενέργεια δειγματοληπτικών 
επανελέγχων των υποθέσεων για τη νομιμότητα και 
τη διασφάλιση της αποτελεσματικότητας των αρχικών 
ελέγχων. 

β) Τις διατάξεις του π.δ. 85/2005 (ΦΕΚ 122 Α') «Ορ¬ 
γάνωση της Υπηρεσίας Ειδικών Ελέγχων (ΥΠ.Ε.Ε.) του 


23 Οκτωβρίου 2006 
Υπουργείου Οικονομίας και Οικονομικών και ιδίως τα 
οριζόμενα στο άρθρο 7 παράγραφος 3 περίπτωση ε’. 

γ) Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού. 

δ) Την ανάγκη να διασφαλιστεί η αποτελεσματικότη- 
τα και νομιμότητα των ελέγχων και η ορθή και δίκαιη 
εφαρμογή των διατάξεων της κείμενης νομοθεσίας κατά 
τη διενέργεια των αρχικών ελέγχων της ΥΠ.Ε.Ε., προ- 
κειμένου να προληφθούν φαινόμενα κακοδιοίκησης και 
διαφθοράς, αποφασίζουμε 

Άρθρο 1 

Επανέλεγχος και αρμόδια όργανα αυτού 

1. Ο επανέλεγχος διενεργείται τακτικά ή έκτακτα επί 
υποθέσεων που ελέγχθηκαν από τις Περιφερειακές Δι¬ 
ευθύνσεις της ΥΠ.Ε.Ε., οι οποίες προβλέπονται από το 
άρθρο 10 παράγραφος 1 του π.δ. 85/2005. 

2. Ο επανέλεγχος της παρ. 1 ασκείται από υπαλλήλους 
του Τμήματος Επανελέγχων και Εσωτερικού Ελέγχου 
της Δ/νσης Διοικητικής Υποστήριξης, οι οποίοι ενεργούν 
σύμφωνα με τα οριζόμενα στο άρθρο 7 παράγραφος 3 
περίπτωση ε’ του π.δ. 85/2005 (ΦΕΚ 122 Α'). 

Άρθρο 2 

Τακτικός και έκτακτος επανέλεγχος, 
χρόνος διενέργειας αυτών 

1. Ο τακτικός επανέλεγχος, σύμφωνα με τα οριζόμενα 
στο άρθρο 7 παρ. 3 περίπτωση ε’ υποπερίπτωση Ια', 
ασκείται επί υποθέσεων που ελέγχθηκαν το προηγού¬ 
μενο έτος από τις υπηρεσίες της ΥΠ.Ε.Ε., προγραμματί¬ 
ζεται κατ’ έτος και ολοκληρώνεται υποχρεωτικά μέχρι 
το τέλος του επόμενου έτους. 

2. Ο έκτακτος επανέλεγχος διενεργείται, από ειδικό 
συνεργείο επανελέγχου που συγκροτείται κατόπιν από¬ 
φασης του Ειδικού Γραμματέα της ΥΠ.Ε.Ε., σύμφωνα με τα 
οριζόμενα στο άρθρο 7 παρ. 3 περίπτωση ε’ υποπερίπτωση 
Ιβ' του π.δ. 85/2005, ύστερα από εισήγηση του Προϊσταμέ¬ 
νου της Διεύθυνσης Διοικητικής Υποστήριξης. 

Άρθρο 3 

Κριτήρια επιλογής υποθέσεων προς επανέλεγχο 

Ο επανέλεγχος διενεργείται σε δείγμα υποθέσεων 
που επιλέγονται σύμφωνα με τα ακόλουθα κριτήρια ή 
χαρακτηριστικά: 

1. Υποθέσεις που ελέγχθηκαν από υπαλλήλους, για 
τους οποίους υφίστανται καταγγελίες ή άλλες πλη- 

ροφορίες ή βάσιμες υπόνοιες για πράξεις ή παραλεί¬ 
ψεις που σχετίζονται με τη νομιμότητα των ενεργειών 
τους. 

2. Υποθέσεις που αφορούν σε επιχειρήσεις ή πρόσωπα 
που ελέγχθηκαν τα τελευταία δύο έτη περισσότερες 
από μία φορές και στο δεύτερο ή επόμενο έλεγχο συμ¬ 
μετείχε ο ίδιος ή οι ίδιοι υπάλληλοι της ΥΠ.Ε.Ε. 

3. Υποθέσεις στις οποίες το περιεχόμενο των οικεί¬ 
ων πληροφοριακών δελτίων που σχηματίστηκαν βάσει 
καταγγελιών για συγκεκριμένες παραβάσεις, ιδίως για 
έκδοση ή αποδοχή εικονικών ή πλαστών φορολογικών 
στοιχείων, δεν αντιστοιχεί στο αποτέλεσμα του ελέγχου 
που διενεργήθηκε με βάση τις πληροφορίες αυτές. 

4. Υποθέσεις για τις οποίες τα αποτελέσματα του 
ελέγχου ήταν αρνητικά, αν και αφορούν τομείς με φορο¬ 
λογικά ή τελωνειακό αντικείμενα που παρουσιάζουν συ¬ 
χνότητα παρατυπιών και αποφέρουν μεγάλα παράνομα 
κέρδη στους παραβάτες, σύμφωνα και με τα στατιστικά 
στοιχεία των αρμοδίων υπηρεσιών της ΥΠ.Ε.Ε. 

5. Υποθέσεις που αφορούν στον πρώτο έλεγχο συγκε¬ 
κριμένης επιχείρησης ή προσώπου, μετά την ολοκλήρω¬ 
ση του οποίου έγιναν και πάλι καταγγελίες ή υπάρχουν 
σχετικές αναφορές στα έντυπα, στα ηλεκτρονικά μέσα 
επικοινωνίας ή μαζικής ενημέρωσης. 

6. Υποθέσεις για τις οποίες η έκθεση ελέγχου της 
ΥΠ.Ε.Ε. επεστράφη από την αρμόδια για τον καταλο¬ 
γισμό υπηρεσία (Δ.Ο.Υ. ή Τελωνείο), λόγω σοβαρών 
σφαλμάτων ή παραλείψεων εκ μέρους των υπαλλήλων 
της ΥΠ.Ε.Ε., ιδίως όταν το γεγονός αυτό παρουσιάζει 
συχνότητα και αφορά σε υποθέσεις του ίδιου Τμήματος 
Ελέγχου ή τους ιδίους υπαλλήλους που διενήργησαν 
τους αντίστοιχους ελέγχους. 

7. Υποθέσεις στις οποίες διαπιστώθηκε η ύπαρξη 
μεγάλων πιστωτικών υπολοίπων Φ.Π.Α., τα οποία δεν 
δικαιολογούνται από το αντικείμενο δραστηριότητας 
της επιχείρησης και παρά ταύτα δε διαπιστώθηκε πα¬ 
ράβαση. 

8. Υποθέσεις κατά τις οποίες τα αποτελέσματα των 
ελέγχων που πραγματοποίησαν οι Περιφερειακές Διευ¬ 
θύνσεις της ΥΠ.Ε.Ε., στα πλαίσια της διευρυμένης χω¬ 
ρικής τους αρμοδιότητας, είναι θετικά σε αντίθεση με 
τα αποτελέσματα των ελέγχων που πραγματοποίησε η 
κατά τόπον αρμόδια Περιφερειακή Διεύθυνση στα ίδια 
πρόσωπα ή επιχειρήσεις. 

9. Υποθέσεις για τις οποίες η έκθεση συντάχθηκε, 
ύστερα από επεξεργασία, για μέρος μόνο των κατα- 
σχεθέντων στοιχείων ή παραληφθέντων ανεπίσημων 
ή επίσημων στοιχείων και δεν έχει ολοκληρωθεί, μετά 
πάροδο μακρού χρονικού διαστήματος, προς όλα τα 
λοιπά κατασχεθέντα ή παραληφθέντα στοιχεία. 

10. Υποθέσεις για τις οποίες συντάχθηκε έκθεση, μετά 
από επεξεργασία του συνόλου των κατασχεθέντων ή 
παραληφθέντων ανεπισήμων ή επισήμων στοιχείων χω¬ 
ρίς να καταλογισθεί παράβαση. 

11. Υποθέσεις για τις οποίες στην έκθεση ελέγχου ή 
στην πορισματική αναφορά αναφέρεται ότι ο έλεγχος 
ή η έρευνα συνεχίζεται ή ότι θα ολοκληρωθεί και ως 
προς τους λοιπούς εμπλεκόμενους. 

12. Με τυχαίο δείγμα υποθέσεων από τους ελεγχόμε¬ 
νους στόχους που προγραμματίζονται και υλοποιούνται 
κατ’ έτος από κάθε Περιφερειακή Διεύθυνση ΥΠ.Ε.Ε., 
με βάση το τελευταίο ψηφίο του αύξοντα αριθμού της 
υπόθεσης ή με άλλον τρόπο. 


13. Με τυχαίο δείγμα υποθέσεων, για έλεγχο των προ- 
βλεπόμενων ελάχιστων ελεγκτικών επαληθεύσεων. 

Άρθρο 4 

Προγραμματισμός ετήσιου τακτικού ελέγχου 

1. Η Διεύθυνση Διοικητικής Υποστήριξης της Κ.Υ. της 
ΥΠ.Ε.Ε. συντάσσει το μήνα Φεβρουάριο πίνακα, κατά 
Περιφερειακή Διεύθυνση της ΥΠ.Ε.Ε., με τις προτεινό- 
μενες υποθέσεις για επανέλεγχο που έχει καθορίσει, 
σύμφωνα με τα κριτήρια του άρθρου 3 και εισηγείται τη 
συγκρότηση ειδικών συνεργείων με απόφαση του Ειδι¬ 
κού Γραμματέα, στις περιπτώσεις που αυτές εμπίπτουν 
στις διατάξεις της υποπερίπτωσης Ιβ' της περίπτωσης 
ε’ της παραγράφου 3 του άρθρου 7 του π.δ. 85/2005. 

2. Ο Ειδικός Γραμματέας δύναται να επιλέξει υπο¬ 
θέσεις για επανέλεγχο που εμπίπτουν στις πιο πάνω 
διατάξεις, πέραν αυτών που προτείνονται από την Δι¬ 
εύθυνση Διοικητικής Υποστήριξης της ΥΠ.Ε.Ε. 

Άρθρο 5 

Διαδικασία και αποτελέσματα τακτικού 
και έκτακτου επανελέγχου 

1. Ο επανέλεγχος βασίζεται σε στοιχεία που υφίστα- 
νται, για κάθε υπόθεση, στα αρχεία των υπηρεσιών, 
καθώς και σε οποιοδήποτε άλλο στοιχείο που έλαβαν ή 
όφειλαν να λάβουν υπόψη τους οι υπάλληλοι της ΥΠ.Ε.Ε., 
όταν ενήργησαν τον έλεγχο. 

Οι ενεργούντες τον επανέλεγχο δύνανται να ελέγχουν 
παράλληλα τα βιβλία και στοιχεία του φορολογούμε¬ 
νου στον οποίο αφορά η επανελεγχόμενη υπόθεση και 
να συγκεντρώνουν τα απαραίτητα για τον επανέλεγχο 
στοιχεία, κατάσχοντας, όταν το κρίνουν απαραίτητο, 
έγγραφα ή άλλα στοιχεία σχετικά με την υπόθεση. Στην 
περίπτωση που διενεργείται έκτακτος επανέλεγχος δύ- 
νανται να λαμβάνουν στοιχεία από τις Περιφερειακές 
Διευθύνσεις, αναφορικά με τους κατά την διάρκεια της 
ίδιας ημέρας προγραμματισμένους ελέγχους σε άλλες 
επιχειρήσεις στις οποίες διενεργήθηκε έλεγχος, εφό¬ 
σον διαπιστώθηκε εμπλοκή προσώπων ή υποθέσεων, 
σχετικά με την υπόθεση που επανελέγχεται. 

Κατά τη διενέργεια του επανελέγχου οι αρμόδιοι 
υπάλληλοι έχουν πρόσβαση σε κάθε πληροφορία ή 
στοιχείο που αφορά ή σχετίζεται με την άσκηση του 
έργου και της αποστολής τους, μη υποκείμενοι σε πε¬ 
ριορισμούς διατάξεων περί απορρήτου, κατ’ ανάλογη 
εφαρμογή των διατάξεων του άρθρου 30 παράγραφος 
6 του ν. 3296/2004. 

Οι ενεργούντες τον επανέλεγχο υποχρεούνται στην 
τήρηση των διατάξεων του υπαλληλικού κώδικα περί 
εχεμύθειας και κάθε πράξη τους, στα πλαίσια του επα¬ 
νελέγχου, ενεργείται με τους κανόνες εμπιστευτικότη¬ 
τας και αποφυγής διαρροής πληροφοριών σε τρίτους. 

2. Κατά τον επανέλεγχο εξετάζεται αν έγιναν οι 
προβλεπόμενες ελεγκτικές πράξεις στη διάρκεια του 
αρχικού ελέγχου, ο οποίος ασκήθηκε από τους υπαλ¬ 
λήλους της ΥΠ.Ε.Ε., καθώς και αν ακολουθήθηκαν οι 
οριζόμενες διαδικασίες για όλα τα ελεγκτικά στάδια, 
από την επιλογή της κάθε υπόθεσης για έλεγχο (από 
την οικεία Περιφερειακή Διεύθυνση της ΥΠ.Ε.Ε.) μέχρι 
και την περαίωση της και ιδίως αν τα συμπεράσμα¬ 
τα και τα αποτελέσματα του αρχικού ελέγχου είναι 
σύννομα και σύμφωνα ή όχι με τις διαπιστώσεις του 
επανελέγχου. 

3. Σε περίπτωση κατά την οποία ο αρχικός έλεγχος 
είχε καταλογίσει φορολογικές ή τελωνειακές παρα¬ 
βάσεις, εξετάζεται επίσης, κατά τον επανέλεγχο, αν η 
υπηρεσία, στην οποία διαβιβάστηκε η υπόθεση για την 
επιβολή των κυρώσεων (Δ.Ο.Υ. ή Τελωνείο), έχει εκδώσει 
τις σχετικές αποφάσεις επιβολής προστίμων και έχει 
λάβει έγκαιρα τα απαιτούμενα διοικητικά μέτρα. 

4. Οι υπάλληλοι του ειδικού συνεργείου ελέγχου, για 
κάθε επανελεγχόμενη υπόθεση, υποβάλλουν σχετική 
έκθεση επανελέγχου μέσα στο χρονοδιάγραμμα που 
ορίζεται με την εντολή και σε κάθε περίπτωση πριν 
τη λήξη του έτους, κατά το οποίο προγραμματίστηκε 
ο επανέλεγχος. Η έκθεση του έκτακτου επανελέγχου 
υποβάλλεται το αργότερο μέσα στο Α' Ιδνθήμερο του 
επόμενου μήνα που διενεργήθηκε αυτός. 

5. Στην έκθεση επανελέγχου αναφέρονται αναλυτι¬ 
κά τα στοιχεία της υπόθεσης, οι διαπιστώσεις και τα 
αποτελέσματα του επανελέγχου, καθώς και τα προ¬ 
βλήματα που διαπιστώθηκαν μαζί με τις αντίστοιχες 
προτάσεις για τη λήψη των αναγκαίων μέτρων, προς 
επίλυση αυτών. 

6. Μετά την υποβολή της έκθεσης ελέγχου ή της πο- 
ρισματικής αναφοράς από το ειδικό συνεργείο ακολου¬ 
θείται η διαδικασία της αξιολόγησης και της επιβολής 
κυρώσεων, όπως αυτές ορίζονται από τις διατάξεις του 
άρθρου 7 παράγραφος 3 περίπτωση ε’ υποπεριπτώσεις 
γ’ και δ’ του π.δ. 85/2005. 

Άρθρο 6 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Οκτωβρίου 2006 

Ο ΥΠΟΥΡΓΟΣ 

Γ. ΑΛΟΓΟΣΚΟΥΦΗΣ 
-♦- 

Αριθμ. ΙΕ/13249/2512/50007 (2) 

Υπαγωγή της εταιρείας «ΟΑδδΑΙΙΙΤ ΑΕΒΟ δΕΡνίΟΕ» που 
εδρεύει στη Γαλλία, στις διατάξεις του ν. 3427/2005 
(κεφάλαιο ΣΤ'). 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα», που κυρώθηκε 
με το άρθρο πρώτο του π.δ. 63/2005 (Α'/1998). 

2. Το π.δ. 178/2000« Οργανισμός του Υπουργείου Εθνι¬ 
κής Οικονομίας» (ΦΕΚ 165 Α'), όπως ισχύει. 

3. Το π.δ. 81/21.3.2002 (ΦΕΚ 57/Α721.3.2002) «Συγχώνευ¬ 
ση των Υπουργείων Εθνικής Οικονομίας και Οικονομικών 
στο Υπουργείο Οικονομίας και Οικονομικών». 

4. Την υπ’ αριθμ. 37930/ΔIΟΕ1264/14.10.2005 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (Φ.Ε.Κ. 1432/τ. Β'/ 
14.10.2005), όπως τροποποιημένη ισχύει από την με αριθ¬ 
μό 5733/ΔΙΟΕ 179/2006 (ΦΕΚ Β 2004) όμοια απόφαση. 

5. Τις διατάξεις του α.ν. 89/1967 «περί εγκαταστάσεως 
εν Ελλάδι Αλλοδαπών Εμποροβιομηχανικών Εταιρειών», 
όπως συμπληρώθηκε, τροποποιήθηκε και αντικαταστά- 
θηκε με το ν. 3427/2005 (κεφάλαιο ΣΤ'). 


6. Την από 27.3.2006 αίτηση της εταιρείας «ΟΑδδΑυίΤ 
ΑΕΒΟ 5ΕΒ\/ΙΟΕ» για την υπαγωγή της στις διατάξεις 
του ν. 3427/2005 (κεφάλαιο ΣΤ'). 

7. Την από 30.3.2006 πιστοποίηση της Γραμματείας 
του Εμπορικού Δικαστηρίου της ΝαηΙβπα, από την οποία 
προκύπτει ότι η εταιρεία «ϋΑδδΑυίΤ ΑΕΒΟ δΕΒ\/ΙΟΕ» 
έχει συσταθεί νόμιμα στη Γ αλλία. 

8. Την απόφαση της Επιτροπής του άρθρου 28 παρα- 
γρ. 1 του ν. 3427/2005, η οποία συνεδρίασε στις 21.9.2006, 
για τη πιστοποίηση του ποσοστού κέρδους της ανωτέ¬ 
ρω εταιρείας, αποφασίζουμε: 

Αρθρο 1 

1. Εγκρίνουμε την υπαγωγή της εταιρείας «ΟΑδδΑϋίΤ 
ΑΕΒΟ δΕΒΝ/ΙΟΕ» στις διατάξεις του α.ν. 89/1967, όπως 
συμπληρώθηκε, τροποποιήθηκε και αντικαταστάθηκε με 
το ν. 3427/2005 (κεφάλαιο ΣΤ'), που εδρεύει στη Γ αλλία 
με αντικείμενο δραστηριότητας την τεχνική βοήθεια και 
το σέρβις μετά την πώληση των αεροσκαφών ϋαεεαυΙΙ, 
των κινητήρων τους, του λοιπού εξοπλισμού τους καθώς 
και του ηλεκτρονικού εξοπλισμού. 

2. Το Γραφείο της εταιρείας στην Ελλάδα έχει απο¬ 
κλειστικό σκοπό την παροχή υπηρεσιών συμβουλευτικού 
χαρακτήρα στα κεντρικά της. 

Άρθρο 2 

1. Μέσα σε δύο (2) μήνες από την έκδοση της απόφα¬ 
σης αυτής, η εταιρεία είναι υποχρεωμένη να υποβάλλει 
στο Υπουργείο Οικονομίας και Οικονομικών (Διεύθυνση 
Κεφαλαίων Εξωτερικού - Τμήμα Εταιρειών Παροχής Εν- 
δοομιλικών Υπηρεσιών και Διεύθυνση Φορολογίας Ει¬ 
σοδήματος - Τμήμα Β) τη δήλωση μεταβολής εργασιών 
από την αρμόδια Δ.Ο.Υ., και να γνωστοποιήσει τα πλήρη 
στοιχεία του Γ ραφείου της στην Ελλάδα. Επίσης εντός 
της ιδίας προθεσμίας η εταιρεία είναι υποχρεωμένη να 
υποβάλλει στις ανωτέρω Υπηρεσίες τη σύμβαση παρο¬ 
χής των αναφερομένων στο άρθρο 1 παράγραφος 2 της 
παρούσης υπηρεσιών προς τα κεντρικά της. 

2. Επίσης, η εταιρεία υποχρεώνεται κάθε χρόνο να 
υποβάλλει το αργότερο μέχρι το τέλος Φεβρουάριου 
στο Υπουργείο Οικονομίας και Οικονομικών, Διεύθυνση 
Κεφαλαίων Εξωτερικού - Τμήμα Εταιρειών Παροχής Εν- 
δοομιλικών Υπηρεσιών, όλα τα στοιχεία που αφορούν 
στη λειτουργία του Γραφείου της στην Ελλάδα κατά 
τον προηγούμενο χρόνο. 

Ειδικότερα η ενημέρωση του Υπουργείου Οικονομίας 
και Οικονομικών θα γίνεται σύμφωνα με τα έντυπα της 
Δ/νσης Κεφαλαίων Εξωτερικού - Τμήμα Εταιρειών Παρο¬ 
χής Ενδοομιλικών Υπηρεσιών και στα οποία η εταιρεία 
θα αναφέρει: 

αα) το ημεδαπό και αλλοδαπό προσωπικό που απα¬ 
σχολήθηκε τον προηγούμενο χρόνο, τα στοιχεία κάθε 
υπαλλήλου και το χρόνο απασχόλησης του. 

ββ) το ποσό των ετησίων δαπανών λειτουργίας του 
Γ ραφείου της στην Ελλάδα. 

γγ) το ποσό των ακαθαρίστων εσόδων της και 

δδ) το ποσό που εισέπραξε μέσω τραπεζικών εμβα¬ 
σμάτων από το εξωτερικό για την κάλυψη των δαπανών 
αυτών, καθώς και ότι άλλο στοιχείο αναφέρεται στα 
έντυπα αυτά. 

Άρθρο 3 

1. Η Εταιρεία «ΟΑΒΒΑΨίΤ ΑΕΒΟ ΒΕΒνίΟΕ» υποχρε¬ 
ώνεται: 

α) να δαπανά ετησίως το ποσό των € 100.000 του¬ 
λάχιστον, το οποίο θα χρησιμοποιείται αποκλειστικά 
στην κάλυψη των κάθε είδους δαπανών λειτουργίας 
και μισθοδοσίας του προσωπικού του Γραφείου της, και 
το οποίο θα πρέπει να τεκμηριώνεται από αντίστοιχα 
παραστατικά στοιχεία, που πληρούν τις προϋποθέσεις 
του Κώδικα Βιβλίων και Στοιχείων. 

β) να τιμολογεί το ποσό των ετησίων δαπανών της, 
πλέον του προσδιορισθέντος ποσοστού κέρδους, προς 
το κεντρικό της κατάστημα. 

γ) να εισπράττει το παραπάνω ποσό υποχρεωτικά 
μέσω τραπεζικού εμβάσματος, όπως προκύπτει από ΒΕ¬ 
ΒΑΙΩΣΗ αναγνωρισμένης Τράπεζας εσωτερικού, στην 
οποία θα γίνεται μνεία του νομικού προσώπου που εμ- 
βάζει το ποσό αυτό, και 

δ) να απασχολεί προσωπικό τουλάχιστον τεσσάρων 
ατόμων εκ των οποίων ένας υπάλληλος δύναται να 
απασχολείται με σύμβαση μερικής απασχόλησης. 

2. Για κάθε μεταβολή της εταιρείας όπως, η ιθαγένεια, η 
νομική μορφή, το αντικείμενο της, η σύνθεση του Διοικητι¬ 
κού της Συμβουλίου, ο νόμιμος εκπρόσωπος της στην Ελ¬ 
λάδα, καθώς και η διακοπή της λειτουργίας του γραφείου 
της, η εταιρεία υποχρεώνεται να ενημερώνει το Υπουργείο 
Οικονομίας και Οικονομικών, Διεύθυνση Κεφαλαίων Εξω¬ 
τερικού, Τμήμα Αλλοδαπών Εταιριών, εντός 50 ημερών το 
αργότερο από την ημέρα της μεταβολής, υποβάλλοντας 
τα κατά περίπτωση αναγκαία δικαιολογητικά. 

3. Επίσης θα ενημερώνεται εντός 15 ημερών το Υπουρ¬ 
γείο Οικονομίας, Διεύθυνση Κεφαλαίων Εξωτερικού - 
Τμήμα Εταιρειών Παροχής Ενδοομιλικών Υπηρεσιών, και 
το Υπουργείο Εσωτερικών Δημόσιας Διοίκησης και Απο¬ 
κέντρωσης, Διεύθυνση Αλλοδαπών και Μετανάστευσης, 
για κάθε πρόσληψη ή απόλυση αλλοδαπού προσωπικού 
καθώς και για κάθε αλλαγή διευθύνσεως, τηλεφώνου, 
ίεχ κλπ. του γραφείου της εταιρείας. 

4. Το ετήσιο ποσοστό κέρδους επί των δαπανών της 
εταιρείας (οοεί-ρΐυε), όπως προέκυψε από την εξέταση 
της μελέτης τεκμηρίωσης και πιστοποιήθηκε από την 
Επιτροπή του άρθρου 28 του ν 3427/2005 ορίζεται σε 
7,8%. Το ποσοστό αυτό επανεξετάζεται ανά πενταετία 
ή νωρίτερα εφόσον διαφοροποιούνται σημαντικά οι 
συνθήκες της αγοράς. 

Αρθρο 4 

1. Παράβαση από την εταιρεία ή και το προσωπικό 
της, των διατάξεων του ν. 3427/2005 καθώς και των 
όρων της απόφασης αυτής, συνιστά λόγο ανάκλησης 
της παρούσας. 

2. Σε περίπτωση ανάκλησης της απόφασης αυτής για 
οποιοδήποτε λόγο, η εταιρεία υποχρεώνεται να τακτο¬ 
ποιήσει όλες τις υποχρεώσεις της με το Δημόσιο μέσα 
σε τέσσερις (4) μήνες από την έκδοση της απόφασης 
ανάκλησης. 

Αρθρο 5 

1. Η απόφαση αυτή ισχύει από 1ης Ιανουάριου 2006, 
βάσει του άρθρου 31 του ν. 3427/2005. 

2. Η παρούσα να δημοσιευθεί στην Εφημερίδα της 
Κυβερνήσεως. 

Αθήνα, 10 Οκτωβρίου 2006 

Ο ΥΦΥΠΟΥΡΓΟΣ 

ΧΡΗΣΤΟΣ ΦΩΛΙΑΣ 


Αριθμ. ΙΕ/32300/4502/50125 (3) 

Εγκατάσταση γραφείου στην Ελλάδα της εταιρεί¬ 
ας «δΙΙΜΙΤΟΜΟ ΗΕΑνΥ ΙΝΩΙΙδΤΒΙΕδ ΜΑΒΙΝΕ & 
ΕΝΟΙΝΕΕΒΙΝΟ ΟΟ. Ι_Τϋ», που εδρεύει στην Ιαπωνία, 
σύμφωνα με τις διατάξεις του ν. 3427/2005 (κεφά¬ 
λαιο ΣΤ'). 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα», που κυρώθηκε 
με το άρθρο πρώτο του π.δ. 63/2005 (Α' 98). 

2. Το π.δ. 178/2000 «Οργανισμός του Υπουργείου Εθνι¬ 
κής Οικονομίας» (ΦΕΚ 165 Α'), όπως ισχύει. 

3. Το π.δ. 81/21.3.2002 (ΦΕΚ 57/Α721.3.2002) «Συγχώνευ¬ 
ση των Υπουργείων Εθνικής Οικονομίας και Οικονομικών 
στο Υπουργείο Οικονομίας και Οικονομικών». 

4. Την υπ’ αριθμ. 37930/ΔΙΟΕ1264/14.10.2005 κοινή από¬ 
φαση του Πρωθυπουργού και του Υπουργού Οικονο¬ 
μίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (Φ.Ε.Κ. 1432/τ. 
Β7 14.10.2005), όπως τροποποιημένη από την με αριθμό 
5733/ΔΙΟΕ/2006 (ΦΕΚ Β' 204) όμοια απόφαση. 

5. Τις διατάξεις του α.ν. 89/1967 «περί εγκαταστάσεως 
εν Ελλάδι Αλλοδαπών Εμποροβιομηχανικών Εταιρειών», 
όπως συμπληρώθηκε, τροποποιήθηκε και αντικαταστά- 
θηκε με το ν. 3427/2005 (κεφάλαιο ΣΤ'). 

6. Την από 4.8.2006 αίτηση της εταιρείας «δΨΜΙΤΟΜΟ 
ΗΕΑ\/Υ ΙΝΟϋδΤΒΙΕδ ΜΑΒΙΝΕ & ΕΝΟΙΝΕΕΒΙΝΟ ΟΟ. ΕΤϋ», 
για εγκατάσταση γραφείου στην Ελλάδα βάσει του 
ν. 3427/2005 (κεφάλαιο ΣΤ'). 

7. Την από 20.6.2006 πιστοποίηση του Γραφείου Νο¬ 
μικών Υποθέσεων του Τόκυο από την οποία προκύπτει 
ότι η Εταιρεία «δΙΙΜΙΤΟΜΟ ΗΕΑΝ/Υ ΙΝϋυδΤΒΙΕδ ΜΑΒΙΝΕ 
& ΕΝΟΙΝΕΕΒΙΝΟ ΟΟ. ΕΤϋ», έχει συσταθεί νόμιμα στην 
Ιαπωνία. 

8. Την απόφαση της Επιτροπής του άρθρου 28 παρα- 
γρ. 1 του ν. 3427/2005, η οποία συνεδρίασε στις 21.9.2006, 
για τη πιστοποίηση του ποσοστού κέρδους της ανωτέ¬ 
ρω Εταιρείας, αποφασίζουμε: 

Αρθρο 1 

1. Εγκρίνουμε την εγκατάσταση γραφείου στην Ελλά¬ 
δα, σύμφωνα με τις διατάξεις του α.ν. 89/1967, όπως συ¬ 
μπληρώθηκε, τροποποιήθηκε και αντικαταστάθηκε με το 
ν. 3427/2005 (κεφάλαιο ΣΤ'), της εταιρείας «δΙΙΜΙΤΟΜΟ 
ΗΕΑ\/Υ ΙΝϋυδΤΒΙΕδ ΜΑΒΙΝΕ & ΕΝΟΙΝΕΕΒΙΝΟ ΟΟ. ΕΤϋ», 
που εδρεύει στην Ιαπωνία με αντικείμενο δραστηριότη¬ 
τας τη σχεδίαση, ναυπήγηση, διάλυση, πώληση, επισκευή 
πλοίων και υπεράκτιων κατασκευών, επισκευές και συμ¬ 
βουλές για χαλύβδινες κατασκευές, έργα πολιτικού μη¬ 
χανικού και κάθε εργασία σχετική με τα ανωτέρω. 

2. Το γραφείο που θα εγκατασταθεί στην Ελλάδα έχει 
σκοπό την παροχή: α) υπηρεσιών συμβουλευτικού χαρα¬ 
κτήρα και β) υπηρεσιών μάρκετινγκ στα κεντρικά της. 

Άρθρο 2 

1. Μέσα σε δύο (2) μήνες από την έκδοση της απόφα¬ 
σης αυτής, η εταιρεία είναι υποχρεωμένη να γνωστο¬ 
ποιήσει την έναρξη λειτουργίας από την αρμόδια Δ.Ο.Υ. 
και τη διεύθυνση εγκατάστασης του Γ ραφείου της στην 
Ελλάδα, στο Υπουργείο Οικονομίας και Οικονομικών 
(Διεύθυνση Κεφαλαίων Εξωτερικού - Τμήμα Εταιρειών 

Παροχής Ενδοομιλικών Υπηρεσιών και στη Διεύθυνση 
Φορολογίας Εισοδήματος - Τμήμα Β). Επίσης εντός της 
ιδίας προθεσμίας η εταιρεία είναι υποχρεωμένη να υπο¬ 
βάλλει στις ανωτέρω Υπηρεσίες τη σύμβαση παροχής 
των αναφερομένων στο άρθρο 1 παράγραφος 2 της 
παρούσης υπηρεσιών προς τα κεντρικά της. 

2. Επίσης, η εταιρεία υποχρεώνεται κάθε χρόνο να 
υποβάλλει το αργότερο μέχρι το τέλος Φεβρουάριου 
στο Υπουργείο Οικονομίας και Οικονομικών, Διεύθυνση 
Κεφαλαίων Εξωτερικού - Τμήμα Εταιρειών Παροχής Εν- 
δοομιλικών Υπηρεσιών, όλα τα στοιχεία που αφορούν 
στη λειτουργία του Γραφείου της στην Ελλάδα κατά 
τον προηγούμενο χρόνο. 

Ειδικότερα η ενημέρωση του Υπουργείου Οικονομίας 
και Οικονομικών θα γίνεται σύμφωνα με τα έντυπα της 
Δ/νσης Κεφαλαίων Εξωτερικού - Τμήμα Εταιρειών Παρο¬ 
χής Ενδοομιλικών Υπηρεσιών και στα οποία η εταιρεία 
θα αναφέρει: 

αα) το ημεδαπό και αλλοδαπό προσωπικό που απα¬ 
σχολήθηκε τον προηγούμενο χρόνο, τα στοιχεία κάθε 
υπαλλήλου και το χρόνο απασχόλησης του. 

ββ) το ποσό των ετησίων δαπανών λειτουργίας της 

γγ) το ποσό των ακαθαρίστων εσόδων της και 

δδ) το ποσό που εισέπραξε μέσω τραπεζικών εμβα¬ 
σμάτων από το εξωτερικό για την κάλυψη των δαπανών 
αυτών, καθώς και ό,τι άλλο στοιχείο αναφέρεται στα 
έντυπα αυτά. 

Άρθρο 3 

1. Η Εταιρεία «δΨΜΙΤΟΜΟ ΗΕΑΝ/Υ ΙΝϋυδΤΒΙΕδ ΜΑΒΙΝΕ 
& ΕΝΟΙΝΕΕΒΙΝΟ 00. Ι_Τϋ», υποχρεώνεται: 

α) να δαπανά ετησίως το ποσό των € 100.000 του¬ 
λάχιστον, το οποίο θα χρησιμοποιείται αποκλειστικά 
στην κάλυψη των κάθε είδους δαπανών λειτουργίας 
και μισθοδοσίας του προσωπικού της, και το οποίο θα 
πρέπει να τεκμηριώνεται από αντίστοιχα παραστατικά 
στοιχεία, που πληρούν τις προϋποθέσεις του Κώδικα 
Βιβλίων και Στοιχείων. 

β) να τιμολογεί το ποσό των ετησίων δαπανών της, 
πλέον του προσδιορισθέντος ποσοστού κέρδους, προς 
το κεντρικό της κατάστημα. 

γ) να εισπράττει το παραπάνω ποσό υποχρεωτικά 
μέσω τραπεζικού εμβάσματος, όπως προκύπτει από ΒΕ¬ 
ΒΑΙΩΣΗ αναγνωρισμένης Τράπεζας εσωτερικού, στην 
οποία θα γίνεται μνεία του νομικού προσώπου που εμ- 
βάζει το ποσό αυτό, και 

δ) να απασχολεί προσωπικό τουλάχιστον τεσσάρων 
ατόμων εκ των οποίων ένας υπάλληλος δύναται να 
απασχολείται με σύμβαση μερικής απασχόλησης. 

2. Για κάθε μεταβολή της εταιρείας όπως, η ιθαγέ¬ 
νεια, η νομική μορφή, η επωνυμία, το αντικείμενο της, 
η σύνθεση του Διοικητικού της Συμβουλίου, ο νόμιμος 
εκπρόσωπος της στην Ελλάδα, καθώς και η διακοπή 
της λειτουργίας της, η εταιρεία υποχρεώνεται να ενη¬ 
μερώνει το Υπουργείο Οικονομίας και Οικονομικών, 
Διεύθυνση Κεφαλαίων Εξωτερικού, Τμήμα Αλλοδαπών 
Εταιρειών, εντός 50 ημερών το αργότερο από την ημέ¬ 
ρα της μεταβολής, υποβάλλοντας τα κατά περίπτωση 
αναγκαία δικαιολογητικά. 

3. Επίσης θα ενημερώνει εντός 15 ημερών το Υπουρ¬ 
γείο Οικονομίας, Διεύθυνση Κεφαλαίων Εξωτερικού - 
Τμήμα Εταιρειών Παροχής Ενδοομιλικών Υπηρεσιών, και 
το Υπουργείο Εσωτερικών Δημόσιας Διοίκησης και Απο¬ 


κέντρωσης, Διεύθυνση Αλλοδαπών και Μετανάστευσης, 
για κάθε πρόσληψη ή απόλυση αλλοδαπού προσωπικού 
καθώς και για κάθε αλλαγή διευθύνσεως, τηλεφώνου, 
ίαχ κ.λπ. της εταιρείας. 

4. Το ετήσιο ποσοστό κέρδους επί των δαπανών της 
εταιρείας (οοεί-ρΐυε), όπως προέκυψε από την εξέταση 
της μελέτης τεκμηρίωσης και πιστοποιήθηκε από την 
Επιτροπή του άρθρου 28 του ν. 3427/2005 ορίζεται σε 
6,78%. Το ποσοστό αυτό επανεξετάζεται ανά πενταε¬ 
τία ή νωρίτερα εφόσον διαφοροποιούνται σημαντικά οι 
συνθήκες της αγοράς. 

Αρθρο 4 

1. Παράβαση από την εταιρεία ή και το προσωπικό 
της, των διατάξεων του ν. 3427/2005 καθώς και των 
όρων της απόφασης αυτής, συνιστά λόγο ανάκλησης 
της παρούσας. 

2. Σε περίπτωση ανάκλησης της απόφασης αυτής για 
οποιοδήποτε λόγο, η εταιρεία υποχρεώνεται να τακτο¬ 
ποιήσει όλες τις υποχρεώσεις της με το Δημόσιο μέσα 
σε τέσσερις (4) μήνες από την έκδοση της απόφασης 
ανάκλησης. 

Άρθρο 5 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Οκτωβρίου 2006 

Ο ΥΦΥΠΟΥΡΓΟΣ 

ΧΡΗΣΤΟΣ ΦΩΛΙΑΣ 
-♦- 

Αριθμ. Φ.Θ85/ΑΖ/ΛΑΓΚΟΣ/ΑΣ18195 (4) 

Απόσυρση υπηρεσιακής μοτοσικλέτας 
Προξενικού Γ ραφείου Λάγκος. 

Η ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

4. Τις διατάξεις του ν.2594/24.3.1998 «Περί Οργανισμού 
του Υπουργείου Εξωτερικών», άρθρο 148 παρ. 5. εδαφ. 

ε. 

5. Τα υπ’ αριθμ. Φ.089/7/ΑΣ470 από 12.8.2005 και 
Φ.089/4/ΑΣ70 από 3.3.2006 έγγραφα του Προξενικού 
Γ ραφείου της Ελλάδος στο Λάγκος Νιγηρίας περί από¬ 
συρσης μοτοσικλέτας της Αρχής. 

6. Τα υπ’ αριθμ. Φ.078/345/ΑΣ1853 από 10.10.2005 και 
Φ.078/Λάγκος/345δ/ς/Ας603/27.3.2006 έγγραφα της Γ ε¬ 
νικής Επιθεώρησης του Υπουργείου Εξωτερικών, απο¬ 
φασίζουμε: 

Εγκρίνουμε την απόσυρση της υπηρεσιακής μοτο¬ 
σικλέτας του Προξενικού Γραφείου της Ελλάδος στο 
Λάγκος Νιγηρίας, τύπου ΗΟΝϋΑ Οϋ 10088, έτους κτήσε¬ 
ως 1996, με αριθμό καταχώρησης στο Βιβλίο Υλικού Α 
36 στη σελίδα Α05, με αριθμό κυκλοφορίας Ι.Α5295ΤΘ, 
αριθμό πλαισίου 03105, αριθμό κινητήρα 03962, με αρ¬ 
χική αγοραστική αξία 144.710 Νάϊρα Νιγηρίας, η οποία 
πλέον είναι άνευ εμπορικής αξίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Οκτωβρίου 2006 

Η ΥΠΟΥΡΓΟΣ 

ΝΤΟΡΑ ΜΠΑΚΟΓΙΑΝΝΗ 

Αριθμ. 94489/Β7 (5) 

Έγκριση Προγράμματος Μεταπτυχιακών Σπουδών του 
Τμήματος Φιλοσοφίας της Σχολής Ανθρωπιστικών 
και Κοινωνικών Επιστημών του Πανεπιστημίου Πα¬ 
τριόν. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του ν. 2083/1992 
(ΦΕΚ. 159 τ. Α') «Εκσυγχρονισμός της Ανώτατης Εκπαί¬ 
δευσης» του άρθρου 16 παρ. 2 του ν. 2327/1995 (ΦΕΚ 
159 Α') «Εθνικό Συμβούλιο Παιδείας, ρύθμιση θεμάτων 
έρευνας παιδείας και μετεκπαίδευσης εκπαιδευτικών 
και άλλες διατάξεις» και του άρθρου 5 παρ. 12γ και 13 
του ν. 2916/2001 (ΦΕΚ. 114 Α') «Διάρθρωση της Ανώτα¬ 
της Εκπαίδευσης και ρύθμιση θεμάτων τεχνολογικού 
τομέα αυτής». 

2. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα Κυβερνητικά Όργανα», 
που κυρώθηκε με το άρθρο πρώτο του π.δ. 63/2005 
(ΦΕΚ 98Α'). 

3. Την υπ’ αριθμ. 37876/ΣΤ5 (ΦΕΚ. 608 τ. Β'/26.4.2004) 
καινή απόφαση του Πρωθυπουργού και της Υπουργού 
Εθνικής Παιδείας και Θρησκευμάτων «Καθορισμός αρ¬ 
μοδιοτήτων Υφυπουργών του Υπουργείου Εθνικής Παι¬ 
δείας και Θρησκευμάτων». 

4. Το απόσπασμα πρακτικών της Προσωρινής Γενικής 
Συνέλευσης Ειδικής Σύνθεσης του Τμήματος Φιλοσοφί¬ 
ας του Πανεπιστημίου Πατρών (συνεδρία 9/12.4.2005). 

5. Το απόσπασμα πρακτικών της Συγκλήτου του Πα¬ 
νεπιστημίου Πατρών (400/5.7.2006). 

6. Το γεγονός ότι από τις διατάξεις της απόφασης 
αυτής δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

Εγκρίνουμε από το ακαδημαϊκό έτος 2006-07 τη λει¬ 
τουργία του Προγράμματος Μεταπτυχιακών Σπουδών 
του Τμήματος Φιλοσοφίας της Σχολής Ανθρωπιστικών 
και Κοινωνικών Επιστημών του Πανεπιστημίου Πατρών 
ως εξής: 

Άρθρο 1 

Γενικές Διατάξεις 

Το Τμήμα Φιλοσοφίας της Σχολής Ανθρωπιστικών 
και Κοινωνικών Επιστημών του Πανεπιστημίου Πατρών 
οργανώνει Πρόγραμμα Μεταπτυχιακών Σπουδών, το 
οποίο θα λειτουργήσει από το ακαδημαϊκό έτος 2006-07 
σύμφωνα με τις διατάξεις της απόφασης αυτής και τις 
διατάξεις των άρθρων 10 έως 12 του ν. 2083/1992. 

Άρθρο 2 

Αντικείμενο - Σκοπός 

Το Πρόγραμμα Μεταπτυχιακών Σπουδών (Π.Μ.Σ) απο¬ 
σκοπεί στην ανάπτυξη της έρευνας στη Φιλοσοφία κα¬ 
θώς και την εκπαίδευση πτυχιούχων στο επιστημονικό 
αυτό πεδίο και οδηγεί στην απονομή Διδακτορικού Δι¬ 
πλώματος στη Φιλοσοφία. 

Άρθρο 3 

Μεταπτυχιακοί Τίτλοι 

Το Π.Μ.Σ. οδηγεί στην απονομή : 

1. Μεταπτυχιακού Διπλώματος Ειδίκευσης (Μ.Δ.Ε) στη 
Φιλοσοφία στις ακόλουθες κατευθύνσεις: 

α. Ηθική και Πολιτική Φιλοσοφία 


β. Γνωσωθεωρία και Μεταφυσική 

2. Διδακτορικού Διπλώματος (Δ.Δ.) στη Φιλοσοφία. 

Άρθρο 4 

Κατηγορίες Υποψηφίων - Διαδικασίες Επιλογής 

1. Στο Π.Μ.Σ. γίνονται δεκτοί για την απόκτηση του Με¬ 
ταπτυχιακού Διπλώματος Ειδίκευσης πτυχιούχοι όλων 
των Τμημάτων των ΑΕΙ της ημεδαπής ή ομοταγών ανα¬ 
γνωρισμένων Ιδρυμάτων της αλλοδαπής και πτυχιούχοι 
Τμημάτων Τ.Ε.Ι σύμφωνα με τις διατάξεις του άρθρου 5 
παρ. 12 του ν. 2916/2001. 

Η Γενική Συνέλευση Ειδικής Σύνθεσης δύναται, σύμ¬ 
φωνα με τις κείμενες διατάξεις, να ορίσει μέχρι και 
έξι (6) μαθήματα του Προγράμματος Προπτυχιακών 
Σπουδών (Π.Π.Σ) τα οποία οι πτυχιούχοι μη φιλοσοφι¬ 
κών τμημάτων οφείλουν να παρακολουθήσουν και στα 
οποία οφείλουν να εξεταστούν επιτυχώς προκειμένου 
να γίνουν δεκτοί στο Π.Μ.Σ. 

2. Για το Δ.Δ. δύνανται να γίνουν δεκτοί οι κάτοχοι του 
εν λόγω Μεταπτυχιακού Διπλώματος Ειδίκευσης (Μ.Δ.Ε) 
και οι κάτοχοι Μ.Δ.Ε συναφούς γνωστικού αντικειμένου 
άλλων Πανεπιστημιακών Τμημάτων. 

Άρθρο 5 

Χρονική Διάρκεια Σπουδών 

Για την απονομή Μεταπτυχιακού Διπλώματος Ειδί¬ 
κευσης απαιτείται η φοίτηση επί τέσσερα (4) διδακτικά 
εξάμηνα. Η φοίτηση μπορεί να παραταθεί κατά την 
κρίση της Γ.Σ.Ε.Σ. για δύο (2) ακόμη εξάμηνα. 

Η χρονική διάρκεια για την εκπόνηση Διδακτορικής 
Διατριβής ορίζεται σε έξι (6) τουλάχιστον διδακτικά 
εξάμηνα επιπλέον από τη λήψη του Μεταπτυχιακού Δι¬ 
πλώματος Ειδίκευσης. 

Άρθρο 6 

Πρόγραμμα Μαθημάτων - Προϋποθέσεις Απόκτησης 
Διπλωμάτων 

Στο Π.Μ.Σ προσφέρονται συνολικά 24 μαθήματα τα 
οποία αντιστοιχούν και καλύπτουν και τις δύο κατευ¬ 
θύνσεις. Όλα τα προσφερόμενα μαθήματα διαρκούν 
τρεις (3) ώρες την εβδομάδα. Σε όσα μαθήματα κρίνεται 
αναγκαίο από τους αντίστοιχους διδάσκοντες, προβλέ- 
πεται επιπλέον δίωρη φροντιστηριακή άσκηση, η οποία 
εγκρίνεται από τη Γ.Σ.Ε.Σ. και αναγράφεται στο επίσημο 
ωρολόγιο πρόγραμμα. 

Γ ια την εκπόνηση του Μ.Δ.Ε απαιτείται η συμπλήρωση 
τουλάχιστον 30 διδακτικών μονάδων. Σε κάθε μάθημα 
αντιστοιχούν 3 διδακτικές μονάδες. Η μεταπτυχιακή 
διπλωματική εργασία αντιστοιχεί σε 9 διδακτικές μο¬ 
νάδες. 

Οι μεταπτυχιακοί φοιτητές εντάσσονται σε μια εκ 
των δύο κατευθύνσεων μετά το τέλος του Β' εξαμήνου 
και ολοκληρώνουν τις υποχρεώσεις τους, εφόσον πα¬ 
ρακολουθήσουν και εξεταστούν επιτυχώς τουλάχιστον 
σε επτά (7) μαθήματα, τέσσερα (4) κορμού - κοινά ανε¬ 
ξαρτήτως κατεύθυνσης - και τρία (3) ανά κατεύθυνση 
και περατώσουν επιτυχώς εκτός από τα μαθήματα και 
τη διπλωματική τους εργασία. 

ΑΝΑΛΥΤΙΚΑ: 

Τα μαθήματα κορμού είναι πέντε (5) κοινά για όλες τις 
κατευθύνσεις. Από αυτά επιλέγονται υποχρεωτικά τα 
τέσσερα (4), τα οποία όλοι οι μεταπτυχιακοί φοιτητές 
παρακολουθούν στο πρώτο έτος σπουδών (Α' και Β' 
εξάμηνα). 

Στο δεύτερο έτος σπουδών (Γ' και Δ' εξάμηνο) όλοι 
οι μεταπτυχιακοί φοιτητές παρακολουθούν τα τρία (3) 
μαθήματα κατεύθυνσης που επέλεξαν. Την ίδια περίοδο 
κάθε μεταπτυχιακός φοιτητής εκπονεί μεταπτυχιακή δι¬ 
πλωματική εργασία σε θέμα του πεδίου της κατεύθυνσης 
του. Στο πλαίσιο της εκπόνησης της διπλωματικής εργα¬ 
σίας όλοι οι μεταπτυχιακοί φοιτητές έχουν υποχρέωση 
συμμετοχής σε ένα τουλάχιστον από τα Ερευνητικά Σε¬ 
μινάρια που οργανώνονται με απόφαση της Γ.Σ.Ε.Σ. 

Α' και Β' Εξάμηνα 

I. Τα μαθήματα κορμού είναι τα εξής: 

1. Θέματα Φιλοσοφίας των Επιστημών 

2. Θέματα Ηθικής και Πολιτικής Φιλοσοφίας 

3. θέματα Γνωσιοθεωρίας και Μεταφυσικής 

4. Θέματα Φιλοσοφίας της Γλώσσας και Φιλοσοφίας 
του Νου 

5. Θέματα Φιλοσοφίας της Τέχνης 

Γ' και Δ' Εξάμηνα 

II. Τα μαθήματα της κατεύθυνσης «ΗΘΙΚΗ ΚΑΙ ΠΟΛΙΤΙ¬ 
ΚΗ ΦΙΛΟΣΟΦΙΑ» είναι τα εξής: 

1. Ηθική Φιλοσοφία I 

2. Ηθική Φιλοσοφία II 

3. Ηθική Φιλοσοφία III 

4. Πολιτική Φιλοσοφία I 

5. Πολιτική Φιλοσοφία II 

6. Πολιτική Φιλοσοφία III 

7. Σχέσεις Ηθικής και Πολιτικής Φιλοσοφίας 

8. Κοινωνική Φιλοσοφία 

9. Φιλοσοφία του Δικαίου 

III. Τα μαθήματα της κατεύθυνσης «ΓΝΩΣΙΟΘΕΩΡΙΑ 
ΚΑΙ ΜΕΤΑΦΥΣΙΚΗ» είναι τα εξής: 

1. Γνωσιοθεωρία I 

2. Γνωσιοθεωρία II 

3. Μεταφυσική I 

4. Μεταφυσική II 

5. Ειδικά Θέματα Γνωσιοθεωρίας και Μεταφυσικής I 

6. Ειδικά Θέματα Γνωσιοθεωρίας και Μεταφυσικής II 

7. Αισθητική 

8. Φιλοσοφία της Γλώσσας 

9. Φιλοσοφία του Νου 

10. Θέματα Φιλοσοφίας των Επιστημών 

ΔΙΔΑΚΤΟΡΙΚΟ ΔΙΠΛΩΜΑ (Δ.Δ.) 

Κάθε μεταπτυχιακός φοιτητής μετά την απονομή Με¬ 
ταπτυχιακού Διπλώματος Ειδίκευσης, μπορεί με αίτηση 
του να συνεχίσει για απόκτηση Διδακτορικού Διπλώμα¬ 
τος, σύμφωνα με τη διαδικασία που προβλέπεται από 
τις διατάξεις του ν. 2083/1992. 

Αρθρο 7 

Αριθμός Εισακτέων 

Ο αριθμός εισακτέων στο πρόγραμμα δεν θα υπερ¬ 
βαίνει τους τριάντα (30) ετησίως. 

Αρθρο 8 
Προσωπικό 

Το προσωπικό που δύναται να ασχοληθεί στο Π.Μ.Σ. 
είναι μέλη Δ.Ε.Π. του οικείου τμήματος ή άλλων τμημά¬ 
των του ίδιου ή άλλου Α.Ε.Ι. Επίσης, ομότιμοι καθηγητές, 
επισκέπτες καθηγητές, εντεταλμένοι επίκουροι καθηγη¬ 
τές ή ειδικοί επιστήμονες, ερευνητές αναγνωρισμένων 
ερευνητικών ιδρυμάτων της ημεδαπής ή της αλλοδαπής, 
που πληρούν τις προϋποθέσεις των διατάξεων του άρ¬ 
θρου 12 παρ.3. 


Άρθρο 9 

Υλικοτεχνική Υποδομή 

Η υπάρχουσα υλικοτεχνική υποδομή καλύπτει τις ανά¬ 
γκες λειτουργίας του Π.Μ.Σ. 

Αρθρο 10 

Διάρκεια Λειτουργίας 

Το Π.Μ.Σ. θα λειτουργήσει μέχρι το ακαδημαϊκό έτος 
2013-14. 

Άρθρο 11 

Κόστος Λειτουργίας 

Το ετήσιο κόστος λειτουργίας του Π.Μ.Σ. ανέρχεται 
στο ύψος των 23.000 Ευρώ και καλύπτεται από τις πι¬ 
στώσεις του Τακτικού Προϋπολογισμού του Πανεπιστη¬ 


μίου Πατρών και αναλύεται ως εξής: 

Ευρώ 

1. Συντήρηση - Αναβαθμίσεις 

πάγιου εξοπλισμού Η/Υ 2.000,00 

2. Συντήρηση - Αναβαθμίσεις 

πάγιου εξοπλισμού (εκτός Η/Υ) 1.000,00 

3. Αναλώσιμα, βιβλία, συνδρομές 

σε επιστημονικά περιοδικά 11.000,0 

4. Αγορά /Δικαιώματα 

χρήσης λογισμικού 1.000,00 

5. Δαπάνες εξωτερικών συνεργατών 8.000,00 

ΣΥΝΟΛΟ 23.000,00 

Άρθρο 12 


Μεταβατικές Διατάξεις 

Τα θέματα που δεν αναφέρονται στην παρούσα από¬ 
φαση θα ρυθμίζονται από τον Κανονισμό Μεταπτυχια¬ 
κών Σπουδών καθώς και από τα αρμόδια όργανα σύμ¬ 
φωνα με την κείμενη νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Οκτωβρίου 2006 

Ο ΥΦΥΠΟΥΡΓΟΣ 

ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

Αριθμ. 1885 (6) 

Κατανομή οργανικών θέσεων προσωπικού στη Γενική 
Γραμματεία Ολυμπιακής Αξιοποίησης του Υπουρ¬ 
γείου Πολιτισμού. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το ν. 3342/2005 (ΦΕΚ 131 Α') «Βιώσιμη ανάπτυξη και 
κοινωνική αξιοποίηση των Ολυμπιακών Εγκαταστάσεων, 
αδειοδότηση, χρήσεις, λειτουργίες τους - Διάρθρωση, 
οργάνωση και λειτουργία Γ ενικής Γ ραμματείας Ολυμπι¬ 
ακής Αξιοποίησης», ιδίως το άρθρο 32 παρ. 1. 

2. Το π.δ. 191/2003 (Φ.Ε.Κ. 146 Α') «Οργανισμός του 
Υπουργείου Πολιτισμού». 

3. Την υπ’ αριθμ. ΥΠ.ΠΟ./ΔΙΟΙΚ/Α1/ΠΜΥ56854 απόφα¬ 
ση (ΦΕΚ 970 Β'/12.7.2005), που αφορά στη «μεταφορά 
οργανικών θέσεων από το Υπουργείο Πολιτισμού στη 
Γ ενική Γ ραμματεία Ολυμπιακής Αξιοποίησης». 

4. Το άρθρο 90 του π.δ. 63 (ΦΕΚ 98 Α'/22.4.2005) «Κω¬ 
δικοποίηση της νομοθεσίας για την Κυβέρνηση και τα 
Κυβερνητικά όργανα». 

5. Το άρθρο 82 του ν. 3057/2002 (ΦΕΚ 239 Α') «Τροπο¬ 
ποίηση και Συμπλήρωση του ν. 2725/1999, 

Ρύθμιση θεμάτων ΥΠ.ΠΟ. και άλλες διατάξεις». 

6. Την ανάγκη στελέχωσης και εύρυθμης λειτουργίας 
της Γενικής Γραμματείας Ολυμπιακής Αξιοποίησης. 

7. Το γεγονός ότι δεν προκαλείται δαπάνη από την 
κατανομή των οργανικών θέσεων του προσωπικού, απο¬ 
φασίζουμε: 

1. Κατανέμονται στη Γενική Γραμματεία Ολυμπιακής 
Αξιοποίησης εκατόν πενήντα εννέα (159) οργανικές θέ¬ 
σεις προσωπικού κατά κλάδους ως εξής: 


ΚΛΑΔΟΙ 

ΠΕ ΚΑΤΗΓΟΡΙΑ 

ΠΕ Διοικητικών 

35 

ΠΕ Μηχανικών 

12 

ΠΕ Οικονομικών 

10 

ΠΕ Φυσικής Αγωγής 

7 

ΠΕ Φιλοσοφικής 

7 

ΠΕ Παιδαγωγικής 

3 

ΠΕ Μαθηματικών 

3 

ΠΕ Γεωτεχνικών 

3 

ΠΕ Φυσικών 

3 

ΠΕ Μέσων Μαζικής Ενημέρωσης 

2 

ΠΕ Πολιτισμικής Τεχνολογίας 
και Επικοινωνίας 

2 

ΠΕ Οργάνωσης και Διαχείρισης 
Αθλητισμού 

1 

ΠΕ Πληροφορικής 

1 

ΠΕ Μεταφραστών - Διερμηνέων 

1 

Σύνολο Κλάδου ΠΕ 

90 


ΚΛΑΔΟΙ 

ΤΕ ΚΑΤΗΓΟΡΙΑ 

ΤΕ Διοικητικών Λογιστικών 

12 

ΤΕ Μηχανικών 

9 

ΤΕ Γραφικών Τεχνών 

5 

ΤΕ Πληροφορικής 

2 

ΤΕ Βιβλιοθηκονομίας 

2 

Σύνολο Κλάδου ΤΕ 

30 


ΚΛΑΔΟΙ 

ΔΕ ΚΑΤΗΓΟΡΙΑ 

ΔΕ Διοικητικών Γραμματέων 

20 

ΔΕ Τεχνικών 

4 

ΔΕ Προσωπικού Η/Υ 

4 

ΔΕ Μεταφραστών - Διερμηνέων 

2 

Σύνολο Κλάδου ΔΕ 

30 



ΥΕ ΚΑΤΗΓΟΡΙΑ 

ΥΕ 

9 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 26 Σεπτεμβρίου 2006 

Ο ΥΠΟΥΡΓΟΣ 

ΓΕΩΡΓΙΟΣ ΒΟΥΛΓΑΡΑΚΗΣ 

